Obec Dobrá Voda  –  obecné zastupiteľstvo,   919 54   Dobrá Voda 121


Z Á P I S N I C A
z ustanovujúceho zasadnutia Obecného zastupiteľstva v Dobrej Vode,
ktoré sa konalo dňa 12. 12. 2014



Počet poslancov obecného zastupiteľstva: 7


Prítomní: René Blanárik – starosta obce, Ján Kollár, Ivana Ladvenicová, Andrea Lukačovičová, Lívia Michaličková, Gabriela Puškášová, Blanka Štefaničková - novozvolení poslanci OZ Dobrá Voda
Hanna Kováčová – predsedníčka miestnej volebnej komisie

Neprítomní: Ivan Vaculík


Program zasadnutia

1. Otvorenie zasadnutia
2. Určenie zapisovateľa a overovateľov zápisnice
3. Oznámenie výsledkov volieb do orgánov samosprávy obce a odovzdanie osvedčení o zvolení novozvolenému starostovi a poslancom novozvoleného obecného zastupiteľstva
4. Zloženie sľubu novozvoleného starostu obce
5. Zloženie sľubu novozvolených poslancov obecného zastupiteľstva
6. Schválenie programu zasadnutia
7. Voľba mandátovej a návrhovej komisie
8. Overenie zloženia sľubu a správa mandátovej komisie
9. Príhovor starostu 
10. Zriadenie komisií obecného zastupiteľstva
11. Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva 
12. Informácia starostu o poverení zástupcu starostu 
13. Diskusia
14. Záver. 

1.   Otvorenie zasadnutia 

Ustanovujúce zasadnutie Obecného zastupiteľstva Dobrá Voda otvoril a viedol René Blanárik – starosta obce. 

2. Určenie zapisovateľa a overovateľov zápisnice

René Blanárik určil za zapisovateľku zápisnice pani Janu Dankovú  a za overovateľov zápisnice Jána Kollára, Gabrielu Puškášovú.


3.  Oznámenie výsledkov volieb do orgánov samosprávy obce a odovzdanie osvedčení    
     o zvolení novozvolenému starostovi a poslancom novozvoleného obecného  
     zastupiteľstva

S výsledkami volieb oboznámila všetkých prítomných predsedníčka miestnej volebnej komisie v obci Dobrá Voda, Hanna Kováčová. 
V obci Dobrá Voda bolo v zozname voličov zapísaných 669 voličov. Počet voličov, ktorým boli vydané obálky bol 447 voličov. 
Počet platných hlasovacích lístkov odovzdaných pre voľby starostu obce bolo 436. Starostom obce Dobrá Voda na nasledujúce volebné obdobie sa stal René Blanárik, počtom platných hlasov 297. 
Počet platných hlasovacích lístkov odovzdaných pre voľby do obecného zastupiteľstva bolo 427. Za poslancov Obecného zastupiteľstva v Dobrá Voda boli zvolení


1. Lívia Michaličková		–  NEKA 	–  počet platných hlasov 254
2. Blanka Štefaničková			–  KDH	–  počet platných hlasov 251
3. Ján Kollár		–  SNS 	–  počet platných hlasov 241
4. Ivana Ladvenicová		–  SMER SD	–  počet platných hlasov 233
5. Andrea Lukačovičová		–  KDH 	–  počet platných hlasov 213
6. Gabriela Puškášová		–  KDH	–  počet platných hlasov 187
7. Ivan Vaculík		–  KDH         –  počet platných hlasov 187

Náhradníci, ktorí neboli zvolení za poslancov 

1. Eva Ažaltovičová 	– počet platných hlasov 172
2. Mária Danková		– počet platných hlasov 168
3. Andrej Orjabinec		– počet platných hlasov 155
4. Ľubomír Novák		– počet platných hlasov   60

Fotokópia zápisnice miestnej volebnej komisie je súčasťou tejto zápisnice. 

Po informácii o výsledkoch volieb do orgánov samosprávy obce predsedníčka miestnej volebnej komisie odovzdala osvedčenie o zvolení novozvolenému starostovi a poslancom novozvoleného obecného  zastupiteľstva,  zaželala starostovi aj poslancom obecného zastupiteľstva do nasledujúceho volebného obdobia veľa úspechov pri práci v prospech všetkých občanov obce. 
Starosta obce informoval prítomných, že Ivan Vaculík sa podľa § 25 ods. 2 písm. c) Zákona 369/1990 Zb. o obecnom zriadení vzdal mandátu. Vzdanie sa mandátu bolo obecnému úradu doručené písomne dňa 11.12.2014. 

Nakoľko sa uprázdnil v obecnom zastupiteľstve mandát poslanca, nastupuje za poslanca obecného zastupiteľstva ako náhradník Eva Ažaltovičová, ktorá bude prizvaná na zasadnutie nasledujúceho zasadnutia obecného zastupiteľstva.   

4. Zloženie sľubu novozvoleného starostu obce 

Novozvolený starosta René Blanárik po prečítaní potvrdil sľub podpisom pod text sľubu napísaného na osobitnom liste. 

5. Zloženie sľubu poslancov novozvoleného obecného zastupiteľstva

Starosta obce prečítal znenie sľubu poslanca obecného zastupiteľstva, ktorí novozvolení poslanci obecného zastupiteľstva potvrdili svojimi podpismi v abecednom poradí na osobitnom liste.  

 6. Schválenie programu zasadnutia 

Starosta obce oznámil prítomným, že obecné zastupiteľstvo je spôsobilé rokovať  a uznášať sa, nakoľko na zasadnutí sú  prítomní  6 poslanci. 
Starosta obce predniesol návrh programu ustanovujúceho zasadnutia. 

7. Voľba mandátovej a návrhovej komisie

Starosta obce navrhol nasledovné zloženie mandátovej komisie 
predseda -  Ján Kollár
členovia  -  Ivana Ladvenicová, Blanka Štefaničková 
                    
Členovia mandátovej komisie majú za úlohu nasledovné
a) overiť doklady o zložení sľubu novozvoleného starostu a novozvolených poslancov,
b) zistiť, či nevykonávajú funkciu nezlučiteľnú s funkciou starostu alebo poslanca 
c) podať o výsledku svojich zistení správu ustanovujúcemu zasadnutiu OZ.

Starosta obce navrhol, aby návrhová komisia pracovala v zložení
predseda -  Lívia Michaličková
členovia  -  Gabriela Puškášová, Andrea Lukačovičová

Zároveň sa ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení, tak aby sa efektívne naplnil program rokovania a jeho ciele.

Starosta obce požiadal predsedu návrhovej komisie  Líviu Michaličkovú  o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 1/2015

Obecné zastupiteľstvo v Dobrej Vode
1. berie na vedomie výsledky volieb do orgánov samosprávy obce
2. konštatuje, že 
a) novozvolený starosta obce René Blanárik zložil zákonom predpísaný sľub starostu   
    obce  
b) zvolení poslanci obecného zastupiteľstva zložili zákonom predpísaný sľub poslanca   
    obecného zastupiteľstva a to
    Ján Kollár, Ivana Ladvenicová, Andrea Lukačovičová, Lívia Michaličková, Gabriela   
    Puškášová, Blanka Štefaničková
c) berie na vedomie vzdanie sa mandátu Ivana Vaculíka
d) zaväzuje sa pozvať na najbližšie zasadnutie obecného zastupiteľstva náhradníka Evu  
    Ažaltovičovú
3. schvaľuje program zasadnutia obecného zastupiteľstva zo dňa 12.12.2014.
Za: 		6	
Proti: 		0
Zdržal sa: 	0
Nehlasoval:	0

Uznesenie bolo prijaté počtom hlasov 6.

Uznesenie č. 2/2015

Obecné zastupiteľstvo v Dobrej Vode
1. volí mandátovú komisiu v zložení
 predseda -  Ján Kollár
 členovia  - Ivana Ladvenicová, Blanka Štefaničková

2. ukladá mandátovej komisii
a) overiť doklady o zložení sľubu novozvoleného starostu a novozvolených poslancov,
b) zistiť, či nevykonávajú funkciu nezlučiteľnú s funkciou starostu alebo poslanca 
c) podať o výsledku svojich zistení správu ustanovujúcemu zasadnutiu OZ.

3. volí návrhovú komisiu v zložení
predseda -  Lívia Michaličková
členovia  -  Gabriela Puškášová, Andrea Lukačovičová

4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení, tak aby sa efektívne naplnil program rokovania a jeho ciele.

Starosta vyzval poslancov na hlasovanie.

Za: 		6	
Proti: 		0
Zdržal sa: 	0
Nehlasoval:	0

Uznesenie bolo prijaté počtom hlasov  6.

8. Overenie zloženia sľubu  a správa mandátovej komisie

Starosta obce vyzval predsedu mandátovej komisie aby predložil Obecnému zastupiteľstvu Správu mandátovej komisie. 
Predseda mandátovej komisie Ján Kollár, predložil správu mandátovej komisie, ktorá tvorí prílohu tejto zápisnice.
Starosta obce požiadal predsedu návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 3/2015

Obecné zastupiteľstvo v Dobrej Vode
berie na vedomie Správu mandátovej komisie.
	
Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.  

9. Príhovor starostu 

Následne predniesol  starosta obce krátky príhovor v ktorom  poďakoval bývalým poslancom a zamestnancom obce za odvedenú prácu. Zároveň oslovil novozvolených poslancov do OZ s nádejou na dobrú spoluprácu.  
Príhovor starostu obce tvorí prílohu zápisnice.

10. Zriadenie komisií obecného zastupiteľstva

Starosta obce predložil návrh na zriadenie Komisie pre ochranu verejného záujmu.
Na základe zákona č. 357/2004 Z. z. Ústavný zákon o ochrane verejného záujmu pri výkone funkcií verejných funkcionárov musí byť zriadená komisia obecného zastupiteľstva, ktorej starosta obce podáva Oznámenie funkcií, zamestnaní, činností a majetkových pomerov.  
Podľa Čl. 7 ods. (5) písmeno a) citovaného zákona môže byť členom tejto komisie iba poslanec obecného zastupiteľstva. Ak sú v OZ zástupcovia politických strán a politických hnutí alebo nezávislí poslanci, komisia je zložená z jedného zástupcu každej politickej strany alebo politického hnutia a jedného zástupcu nezávislých poslancov.  Komisia musí mať aspoň troch členov, ak sa tento počet nedosiahne týmto spôsobom, doplní sa počet členov komisie o zástupcu politickej strany alebo politického hnutia s najvyšším počtom poslancom.

Ďalej starosta obce navrhol zriadiť finančnú komisiu, čo umožňuje  Zákon 369/1990 Zb. o obecnom zriadení § 11 ods. 4 písmeno n). Činnosť komisie bude upravená v Rokovacom poriadku OZ. 

[bookmark: _GoBack]Za predsedu Komisie pre ochranu verejného záujmu navrhol  Blanku Štefaničkovú,                                                       za členov navrhol Líviu Michaličkovú, Ivanu Ladvenicovú, Jána Kollára, Gabrielu Puškášovú.

René Blanárik navrhol aby Finančná komisia pracovala v zložení predseda Lívia Michaličková, členovia Lucia Piačková, Andrea Lukačovičová.

Starosta obce požiadal predsedu návrhovej komisie Líviu Michaličkovú  o predloženie 
návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 4/2015

Obecné zastupiteľstvo v Dobrej Vode
1. zriaďuje Komisiu pre ochranu verejného záujmu
2. zriaďuje Finančnú komisiu



3. volí
a) predsedníčku Komisie pre ochranu verejného záujmu Blanka Štefaničková
b) členovia komisie - Lívia Michaličková, Ivana Ladvenicová, Ján Kollár, Gabriela Puškášová
4. volí
a) predsedníčku Finančnej komisie -  Lívia Michaličková
b) členovia komisie -  Lucia Piačková, Andrea Lukačovičová 

Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

11. Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva 
 
Starosta obce navrhol za poslanca oprávneného zvolávať a viesť zasadnutia Obecného zastupiteľstva Líviu Michaličkovú. 
Starosta obce požiadal predsedu návrhovej komisie Líviu Michaličkovú  o predloženie 
návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 5/2015

Obecné zastupiteľstvo v Dobrej Vode
poveruje poslankyňu Líviu Michaličkovú zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona č.  369/1990 Zb. o obecnom zriadení v znení neskorších predpisov. 

Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.  

12. Informácia starostu o poverení zástupcu starostu

Starosta obce informoval poslancov, že podľa zákona 369/1990 Zb. o obecnom zriadení § 13b zastupovaním starostu na celé funkčné obdobie poveril poslanca Jána Kollára. V uvedenom poverení bol Ján Kollár poverený starostom obce aj na výkon funkcie sobášiaceho.
Starosta obce požiadal predsedu návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 6/2015

Obecné zastupiteľstvo v Dobrej Vode
berie na vedomie informáciu starostu obce o poverení  poslanca Jána Kollára  za zástupcu starostu Obce Dobrá Voda.  

Za: 		5	
Proti: 		0
Zdržal sa: 	1  Ján Kollár
Nehlasoval:	0

Uznesenie bolo schválené počtom hlasov 5.  

13. Diskusia

Starosta obce v diskusii objasnil poslancom v skratke čo všetko ich čaká pri ich práci poslanca OZ. Zdôraznil, že verí v dobrú spoluprácu medzi ním, poslancami a obecným úradom. 

14. Záver 

Prijatím uznesení bol program  ustanovujúceho zasadnutia obecného zastupiteľstva skončený. 
Na záver starosta obce poďakoval prítomným za účasť a zasadnutie ukončil. 


Zápisnicu zapísala: Bc. Jana Danková


Zapisovateľ zápisnice:	______________________________________



Overovatelia zápisnice:	______________________________________

				______________________________________



V Dobrej Vode, 12. decembra 2014

	_____________
 René Blanárik								            starosta obce

